**BILJEŠKE UZ FINANCIJSKE IZVJEŠTAJE ZA RAZDOBLJE OD 1. SIJEČNJA DO 31. PROSINCA 2022.GODINE**

**OSNOVNA ŠKOLA J.J. STROSSMAYERA**

Braće Radića 1, TRNAVA

**OIB:** 13757174616

**MB:** 03011216

**RKP:** 9169

**RAZINA:** 31

**ŠIFRA DJELATNOSTI:** 8520

**ŠIFRA ŽUPANIJA:** 014

**IBAN:**HR6723600001502689408

Trnava, 31.01.2023. godine

1. **Uvodni dio**

Osnovna škola J.J. Strossmayera Trnava posluje u skladu sa Zakonom o odgoju i obrazovanju te Statutom škole. Nastava se izvodi prema nastavnim planovima i programima koje je donijelo Ministarstvo znanosti i obrazovanja, te prema Godišnjem planu i programu te Školskom kurikulumu. Sukladno odredbama Pravilnika o proračunskom računovodstvu i računskom planu (NN124/14, 115/15, 87/16, 3/18, 126/19, 108/20), Pravilnika o financijskom izvještavanju u proračunskom računovodstvu (NN 37/22) te Odluke o izvršavanju proračuna Osječko-baranjske županije kao sastavni dio financijskog izvještaja sastavljamo sljedeće bilješke vezane za pojedinačno iskazivanje pozicija i događaja u poslovanju Osnovne škole J.J. Strossmayera Trnava za razdoblje od 1. siječnja do 31. prosinca 2022. godine.

1. **Obrazac PR-RAS - Izvještaj o prihodima i rashodima, primicima i izdacima za razdoblje 01. siječnja do 31. prosinca 2022. godine**

**Prihodi:**

6361 – Tekuće pomoći proračunskih korisnika iz proračuna koji im nije nadležan - povećane su u odnosu na prethodnu godinu (indeks 107,0) – plaće djelatnika (povećanje osnovice za obračun plaće te veći broj zamijene za bolovanja), isplate po sudskim presudama za sedam djelatnika, refundacija za obvezno covid testiranje djelatnika, te sufinanciranje prehrane, prijevoza učenika i tiskanje školskog lista od strane Općine Trnava

6362 – Kapitalne pomoći proračunskih korisnika iz proračuna koji im nije nadležan – smanjenje u odnosu na prethodnu godinu (indeks 94,8) – manje nabavljeno udžbenika u odnosu na prethodnu godinu.

6393 – Tekući prijenosi između proračunskih korisnika istog proračuna temelje prijenosa EU sredstava – prihodi u okviru projekta STEM – moje obrazovanje

6711 – Prihodi iz nadležnog proračuna za financiranje rashoda poslovanja – povećanje u odnosu na prethodnu godinu (indeks 107,6) – razlog inflacija i veće cijene energenata, proizvoda i usluga

6712 – Prihodi iz nadležnog proračuna za financiranje rashoda za nabavu nefinancijske imovine – smanjenje u odnosu na prethodnu godinu (indeks 0,6) – nije bilo nabave nefinancijske imovine u 2022. godini već je samo realiziran projekt sufinanciranje školske lektire

721 – Prihodi od prodaje građevinskih objekata (indeks 58,8) –stambeni objekti – pravo otkupa (65% iznosa je uplaćeno u državni proračun).

**Rashodi:**

3111 – Plaće za redovan rad – povećanje u odnosu na prethodnu godinu (indeks 104,2) – razlog zamjena za bolovanje, povećanje osnovice za izračun plaće.

312 – Ostali rashodi za zaposlene – povećanje u odnosu na prethodnu godinu (indeks 119,9)- razlog je povećani broj zaposlenih osoba te time i pravo na regres, božićnicu, dar za djecu; jedan djelatnik je otišao u mirovinu.

321 – Naknade troška zaposlenima (indeks 131,7) – povećanje radi putovanja zaposlenih na stručno usavršavanja te povećanja troškova prijevoza za zaposlene (visina naknade troškova prijevoza po prijeđenom kilometru utvrđuje se s obzirom na cijenu goriva zadnji utorak u mjesecu).

322 - Rashodi za materijal i energiju – povećani su u odnosu na prethodnu godinu (indeks 107,3) – razlog povećanja rashoda je inflacija i povećanje cijena proizvoda i energenata.

323 – Rashodi za usluge smanjeni su u 2022. godini. Razlog tome je oblik štednje te podmirivanje troškova koji su neophodni za redovno poslovanje.

329 - Ostali nespomenuti rashodi poslovanja (indeks 60,1) – isplate u svezi sudski presuda

34 – Financijski rashodi (indeks 50,5) – radi isplata zateznih kamata u svezi sudskih postupaka – isplata preostalih sudskih presuda.

4 – Rashodi za nabavu nefinancijske imovine su povećani (indeks 203,2). Realizacija projekta STEM – moje obrazovanje te nabava školskih klupa, stolica, ormara, opreme za rad (roboti, mikroskopi), plastenik, meteorološka postaja… te nabava udžbenika i knjiga za knjižnicu.

1. **Obrazac Bilanca na dan 31.12.2022.**

**Imovina:**

0212 Poslovi objekti - vrijednost poslovnih objekata na kraju proračunske godine povećana je u odnosu na stanje na početku proračunske godine za 19.580,19 kn zbog povećanja vrijednosti imovine, a zbog investicija koje su učinjene u 2020. godini (pripremni radovi u sklopu projekta e-Škola).

022 Postrojenje i oprema – vrijednost postrojenja i opreme povećana je na kraju obračunskog razdoblja radi provedbe projekta STEM-moje obrazovanje te nabave uredske opreme i opreme za rad u nastavi.

024 Knjige - vrijednost knjiga povećana je prvenstveno sredstvima Ministarstva znanosti i obrazovanja kroz nabavku udžbenika za učenike, te sredstvima Ministarstva znanosti i obrazovanja i Osječko-baranjske županije za opremanje školskih knjižnica obveznom lektirom.

129 Ostala potraživanja - ostala potraživanja odnose se na potraživanja za bolovanje od HZZO-a. U ovoj godini izvršena je kompenzacija između HZZO-a i Ministarstva znanosti i obrazovanja za bolovanja koja dospijevaju do 31.12.2020. godine.

166 Potraživanja od prodaje nefinancijske imovine - potraživanja se odnose na prihode od zakupa poljoprivredne zemlje

167 Potraživanje za prihode poslovanja – radi poslovanja putem Jedinstvenog računa Riznice novčana sredstva vode se na kontu 16721001 - iznos vlastitih sredstava na podračunu.

193 Kontinuirani rashodi budućih razdoblja - obuhvaća kontinuirane rashode budućih razdoblja koji se odnose na rashode za zaposlene.

**Obveze:**

2 Obveze - obveze za materijalne rashode smanjene su jer se dio plaćanja obveza realizira u 2023. godini, dok su obveze za zaposlene povećane za 6,6% što je rezultat povećanja osnovice za plaće, te povećanje zapošljavanja radi bolovanja. Ostale tekuće obveze povećane su, a odnose se na obveze za bolovanje na teret HZZO-a.

922 Manjak prihoda poslovanja **-** manjak u visini -14.956,44 kn nastao je kao rezultat viška prihoda poslovanja 92.376,21 kn, te manjka prihoda od nefinancijske imovine 107.332,65, a koji je prethodno bio korigiran za kapitalne prihode u iznosu od 208.606,48 kn..

Korekcija rezultata za kapitalne prihode u iznosu od 208.606,48 kn sadrži ulaganja u nabavu udžbenika za učenika i obvezne školske lektire od kapitalnih pomoći iz državnog proračuna, te nabava uredske opreme i opreme za nastavu u sklopu projekta STEM – moje obrazovanje.

**Dodatna bilješka uz obrazac Bilanca**

U Članku 14. Pravilnika o financijskom izvještavanju u proračunskom računovodstvu propisane su obvezne bilješke uz bilancu:

1. Popis ugovornih odnosa i slično koji uz ispunjenje određenih uvjeta, mogu poslati obveza ili imovina (dana kreditna pisma, hipoteke i slično) na dan 31.12.2022. – nemamo u našoj evidenciji te stoga ne dostavljamo navedenu tablicu.
2. Popis sudskih sporova u tijeku na dan 31.12.2022. – nemamo u našoj evidenciji te stoga ne dostavljamo navedenu tablicu
3. **Obrazac RAS-FUNKCIJSKI - Izvještaj o rashodima prema funkcijskoj klasifikaciji)**

09 Obrazovanje – sadrži podatak o ukupnim rashodima poslovanja razreda 3 i rashoda za nabavu nefinancijske imovine razreda 4 u izvještajnom razdoblju u iznosu od 5.214.345,55 kn - veza Y345 u obrascu PR-RAS. Taj iznos je podijeljen na 0912 Osnovno obrazovanje – 5.113.969,42 kn tj. svi rashodi razreda 3 i 4 umanjeni za 096 Dodatne usluge u obrazovanju u iznosu od 100.376,13 kn, a koji se odnose na rashode za namirnice u školskoj kuhinji.

1. **Obrazac PVRIO – Izvještaj o promjenama u vrijednosti i obujmu imovine i obveza**

U godini 2022. došlo je do promjene u vrijednosti nefinancijske imovine u iznosu od 19.580,19 kn (zgrada matične škole u Trnavi) – prema nalogu i pregledu Osnivača za iznos investicija koji je učinjen u 2020. godini (pripremni radovi u sklopu projekta e-Škola).

1. **Obrazac Izvještaj o obvezama**

Stanje ukupnih obveza na početku razdoblja tj. 01. siječnja 2022. iznosi 498.679,96 kn (V001). U izvještajnom razdoblju od 01. siječnja do 31. prosinca 2022. godine obveze su povećane za 5.281.471,37 kn (V002). Podmirene obveze u istom razdoblju iznose 5.322.421,34 kn (V004). Najveći dio obveza odnosi se na obveze za zaposlene (4.088.852,14 kn), obveze za materijalne rashode (998.989,77 kn) te rashodi za nabavu nefinancijske imovine (210.598,56 kn).

Stanje obveza na kraju izvještajnog razdoblja, tj. 31. prosinca 2022. godine iznosi 457.729,99 kn. Cjelokupni iznos obveza su nedospjele obveze, a odnose se na obveze za rashode poslovanja i obveze za plaću, te ostale tekuće obveze (bolovanja).

Osoba za kontakt M.P. Odgovorna osoba

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Marina Salihović Katica Vračević

Voditeljica računovodstva Ravnateljica

Telefon za kontakt:

031/863-043